Batalha de Courbevoie

La batalha de Courbevoie se debanèt lo 2 d'abriu de 1871 entre l'armada de Versalhas e la Gàrdia Nacionala de París servent la Comuna. Foguèt la premiera batalha importanta de la guèrra civila francesa de 1871 e una victòria menora per lo govèrn de Versalhas. Aguèt tanben luòc lei premiers presoniers de la Comuna fusilhats per l'armada governamentala.

Lei fòrças en preséncia

Lei fòrças dins lo vilatge de Courbevoie foguèron limitadas entre 500 e 600 combatentsProsper Olivier-Lissagary (Histoire de la Commune de 1871, La Découverte/Poche (1990), p. 182) parlèt de 500 a 600 Federats. Lo generau Vinoy (Richards Tombs, La guerre contre Paris 1871,  Flammarion (2009), p. 122) leis estimèt a 500. a l'entorn d'una barricada Richards Tombs, La guerre contre Paris 1871,  Flammarion (2009), p. 122 blocant la carriera principala de Courbevoie. Quauqueis arquieras èran estadas fachas dins lei bastiments vesins.

L'armada versalhesa engatgèt de fòrças pus importantas ambé quasi 8000 soudats e 600 a 700 cavaliers. Ansin, leis unitats utilizadas dins l'ataca foguèron :
 Bregada dau generau Bruat :
 74 regiment de marcha.
 1 regiment de marcha d'infantariá de marina.
 2 regiment de marcha d'infantariá de fusilhiers marins.
 Bregada dau generau Daudel :
 113 regiment de linha.
 114 regiment de linha.
 Destacaments de la bregada de cavalariá dau generau Vinoy.

La batalha

L'objectiu de l'armada versalhesa èra la presa dau giratòri de Courbevoie ocupat per lei Comunards. Lo plan èra que lei bregadas Bruat e Vinoy atacarián d'a frònt la posicion federa pendent que la bregada Daudel virariá lo vilatge.

L'ataca comencèt vèrs 12 h ambé lo 74 regiment après un bombardament per lei canons de la bregada Vinoy. La defensa federada vigorosa e lo manca d'experiéncia dei soudats entraïnèron un movement de panica. Lo regiment s'enfugiguèt en desòrdre e solament arrestats per lei menaças de Vinoy en persona e de seis oficiers. L'ataca poguèt reprendre malaisadament. Finalament, l'arribada dau 114 regiment sus la drecha dei Federats e la presa de Puteaux per l'infantariá de marina obliguèt la retirada dei defensors vèrs Neuilly Prosper Olivier-Lissagaray, Histoire de la Commune de 1871, La Découverte/Poches (1990), p. 182..

Lei pèrdas foguèron de 12 tuats e 30 presoniers per la Comuna e 5 tuats e 21 bleçats per l'armada governamentala.

Seguidas de la batalha

De sera, l'armada versalhesa abandonèt Courbevoie e tornèt a l'entorn de Versalhas. Pasmens, Vinoy ordenèt de fusilhar 5 presoniersProsper Olivier-Lissagaray, Histoire de la Commune de 1871, La Découverte/Poches (1990), p. 183.. 2 per que èran de desertors e 3 per que foguèron capturats amb una arma. Foguèron lei premiers fusilhats de la Comuna.

A París, l'ataca causèt una colèra violenta e la Comission executiva acceptèt un projècte de sortida contra Versalhas per lo 3 d'abriu.

 Liames intèrnes 

 Bibliografia 

 Nòtas e referéncias 

C